IVL วิ่งฉิว 4% หลังโบรกฯอัพประมาณกำไรปี 61-63 โต 21-28% ขานรับยอดขายพุ่ง
IVL วิ่งฉิว 4% หลังโบรกฯอัพประมาณกำไรปี 61-63 โต 21-28% ขานรับยอดขายพุ่ง โดย ณ เวลา 10.33 น. อยู่ที่ระดับ 48 บาท บวก 1.75 บาท หรือ 3.78% สูงสุดที่ระดับ 48.25 บาท ต่ำสุดที่ระดับ 47 บาท ด้วยมูลค่าการซื้อขาย 816.98 ล้านบาท
31 ม.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.33 น. อยู่ที่ระดับ 48 บาท บวก 1.75 บาท หรือ 3.78% สูงสุดที่ระดับ 48.25 บาท ต่ำสุดที่ระดับ 47 บาท ด้วยมูลค่าการซื้อขาย 816.98 ล้านบาท

ด้าน บล.กสิกรไทย ระบุในบทวิเคราะห์ฯแนะ “ซื้อ” IVL ด้วยราคาเป้าหมายที่ 69.25 บาท โดยผู้บริหารยังมั่นใจว่ากำไรปี 2562 จะเติบโตต่อเนื่องจากปีก่อน จากโอกาสที่ EBITDA/ตัน และปริมาณการขายจะปรับสูงขึ้น ฝ่ายวิจัยจึงปรับเพิ่มประมาณการกำไรปี 2561-2563 ขึ้น 21-28% เป็น 3.03 หมื่นล้านบาท, 3.14 หมื่นล้านบาท และ 3.45 หมื่นล้านบาท ตามลำดับ
ขณะเดียวกัน IVL คือหุ้นกลุ่มปิโตรเคมีเพียงบริษัทเดียวที่วิเคราะห์อยู่ที่มีกำไรอยู่ในทิศทางขาขึ้นในช่วงปี 2561-2563